open-index/open-wikipedia-markdown huggingface dataset:
Σπήλαιο Αφαίας

Το **Σπήλαιο Αφαίας** είναι ένα από τα μεγαλύτερα και ωραιότερα σπήλαια της Αττικής, βρίσκεται στο Όρος Αιγάλεω και ανακαλύφθηκε σχετικά πρόσφατα. Την είσοδό του εντόπισαν δύο παιδία,  ο Παναγιώτης Διονυσίου και ο Δημήτρη Παναγιωτίδης. Είναι πολύ πιθανόν η είσοδος να άνοιξε πρόσφατα, μιας και στην περιοχή εκτελούνται έργα διάνοιξης για τον προαστιακό.
Εξερευνήθηκε και χαρτογραφήθηκε το 2008 από την Ελληνική Σπηλαιολογική Εταιρεία.

## Περιγραφή
Το σπήλαιο έχει δημιουργηθεί από τη διεύρυνση μίας διάκλασης και αναπτύσσεται κατά μήκος της, με διεύθυνση ΒΔ –ΝΑ και με μέση κλήση 50 μοίρες. Έχει κατηφορική ανάπτυξη, αλλά χωρίς να χρειάζεται σχοινί.

Η είσοδος είναι μικρή, κάπως στενή και κατηφορική στα πρώτα μέτρα της. Κατεβαίνοντας στο δεύτερο επίπεδο υπάρχει μια μεγάλη αίθουσα που εκτός από σταλακτίτες υπάρχουν και ρίζες δένδρων που κρέμονται από την οροφή και καταλήγουν στο δάπεδο. Το σπήλαιο είναι μεγάλο, ευρύχωρο. Σταλακτιτικές κολώνες, σταλακτίτες και σταλαγμίτες, λιθωματικές λεκάνες, κουρτίνες, ελικτίτες και εκκεντρίτες συνθέτουν πολυεπίπεδο σκηνικό, με πρωταγωνιστές το νερό και τον βράχο. Εκατομμύρια χρόνια το νερό, σταγόνα - σταγόνα σμίλεψε τον βράχο και έπλασε την ομορφιά. Παράγοντες όπως η θερμοκρασία, η σεισμικότητα της περιοχής αλλά και η φύση των πετρωμάτων δημιούργησαν αυτά τα κοιλώματα και οι διαβρωμένοι βράχοι σχημάτισαν την αξιοθαύμαστη αυτή φυσική διακόσμηση του σπηλαίου. Στην τελευταία αίθουσα υπάρχουν επίσης μοναδικής ομορφιάς ελικτίτες.

Οι πολλές κατακρημνίσεις κάνουν δύσκολη την εξερεύνησή του και ακόμη πιο δύσκολη την χαρτογράφηση. Γι’ αυτό και μέχρι σήμερα έχουν χαρτογραφηθεί μόνο τα τρία τέταρτα του σπηλαίου.
Η επικλινής μορφολογία του και οι κατακρημνίσεις δεν το καθιστούν κατάλληλο για τουριστική εκμετάλλευση.

## Βιβλιογραφία
*http://www.haidari.gr  Ιστοσελίδα Δήμου Χαϊδαρίου
*http://www.ese.edu.gr/ Ιστοσελίδα Ελληνικής Σπηλαιολογικής Εταιρείας

Α
Λόφος Προφήτη Ηλία (Χαϊδάρι)

thumb|Ο λόφος του Προφήτη Ηλία στο ΧαϊδάριΟ **Λόφος Προφήτη Ηλία** στο Χαϊδάρι βρίσκεται μεταξύ της Ιεράς Οδού και της Λεωφόρου Αθηνών, γύρω στα 2 χλμ. νοτιοανατολικά της Μονής Δαφνίου. Καταλαμβάνει 55 στρέμματα, με πλούσια χλωρίδα που αποτελείται κυρίως από πεύκα, βελανιδιές, κυπαρίσσια, ευκαλύπτους, πλατάνια, μυρτιές, συκιές, ιτιές, ελιές, χαρουπιές και φοίνικες. Από την κορυφή του, όπου υπάρχει και το ομώνυμο εκκλησάκι, η θέα φτάνει έως το Σαρωνικό κόλπο. 
Στην αρχαιότητα ο λόφος ήταν το χαρακτηριστικό σημείο που συμβόλιζε την άφιξη στην πόλη των Αθηνών καθώς προσέφερε στους ταξιδιώτες θαυμάσια εικόνα όλης της πόλης από ψηλά. 

## Ο ναός του Προφήτη Ηλία
Ο μικρός ναός του Προφήτη Ηλία στην κορυφή του λόφου, χρονολογείται πιθανότατα στη μεταβυζαντινή περίοδο. Πρόκειται για καμαροσκέπαστη βασιλική αρχικών διαστάσεων 4x7,4 μ., με ημικυκλική αψίδα ιερού. Ο Ορλάνδος αναφέρει ότι δίπλα στο κατώφλι της εκκλησίας υπήρχε αποσπασματικό θωράκιο με ανάγλυφη διακόσμηση ροδάκων και πυροστροβίλων. Τα θέματα αυτά ήταν συνήθη κατά τον 10ο και τον 11ο αιώνα, οπότε πιθανόν το θωράκιο να ανήκε σε προγενέστερο κτίσμα, στη θέση του οποίου χτίστηκε ο σημερινός ναός. Ο Προφήτης Ηλίας αναφέρεται ότι υπήρξε μετόχι της μονής Δαφνίου.

Στα μέσα του 19ου αιώνα στο μετόχι έμενε ο μοναχός Ακάκιος, ο οποίος επέκτεινε το ναό προς τα δυτικά, όπου κατασκευάστηκε πρόναος. Κατά μήκος της νότιας πλευράς, προστέθηκε παρεκκλήσι αφιερωμένο στον Άγιο Τιμόθεο και την Αγία Μαύρα. Με αυτές τις επεκτάσεις ο ναός απέκτησε διαστάσεις 5,1x11,75 μ.

## Βιβλιογραφία
* Ιστοσελίδα Δήμου Χαϊδαρίου

Κατηγορία:Λόφοι της Αττικής
Κάνδαλος Καλαβρύτων Αχαΐας

:*Για οικισμούς με ίδιο όνομα στην Αχαΐα, δείτε: [[Κάνδαλος Αχαΐας]]*

Ο **Κάνδαλος** είναι ορεινό χωριό της πρώην επαρχίας Καλαβρύτων του Νομού Αχαΐας που αποτελεί σήμερα Τοπική Κοινότητα της Δημοτικής Ενότητας Καλαβρύτων του  «Καλλικρατικού» Δήμου Καλαβρύτων. Προ της εφαρμογής της διοικητικής μεταρρύθμισης «Καποδίστριας» αποτελούσε την Κοινότητα  Κανδάλου ενώ στη συνέχεια αποτέλεσε Δημοτικό διαμέρισμα του «Καποδιστριακού» Δήμου Καλαβρύτων. Είναι χτισμένο σε υψόμετρο 831 μέτρων νοτιοδυτικά των Καλαβρύτων και σε απόσταση 15  χιλιομέτρων από αυτά. Ο πληθυσμός του σύμφωνα με την απογραφή του 2011 είναι 27 κάτοικοι.

## Σημείωση
Να μην συγχέεται με τον ομώνυμο οικισμό της κοινότητας Μιχοΐου του πρώην Δήμου Λαρισσού και με τον ομώνυμο εγκαταλελειμμένο οικισμό κοντά στη Χαλανδρίτσα του πρώην Δήμου Φαρρών.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Κάνδαλος.

## Περαιτέρω ανάγνωση
* 

## Εξωτερικοί σύνδεσμοι

* Ιστοσελίδα Μoriasnow: Κάνδαλος
* Ε.Ε.Τ.Α.Α., Διοικητικές μεταβολές των Ο.Τ.Α - Διοικητικές μεταβολές Κάνδαλου Καλαβρύτων Αχαΐας

Κατηγορία:Χωριά της περιφερειακής ενότητας Αχαΐας
Κατηγορία:Δήμος Καλαβρύτων
Διοργανώσεις Ε.Π.Σ. Αθηνών 2013–14

Το **πρωτάθλημα** της Ε.Π.Σ. Αθηνών  της σεζόν **2013-14** διεξήχθη σε τρεις κατηγορίες με τη συμμετοχή 126 ομάδων συνολικά. Πρωταθλητές των δύο ομίλων της Α΄ κατηγορίας αναδείχθηκαν ο Α.Ο. Χαϊδαρίου και ο Πανερυθραϊκός Α.Σ., ο οποίος έκανε το νταμπλ, αφού κατέκτησε και το κύπελλο της ΕΠΣΑ. Οι δύο πρωταθλήτριες ομάδες μετείχαν στον 9ο Όμιλο του Ειδικού πρωταθλήματος πρωταθλητριών ομάδων των Ε.Π.Σ. που διοργάνωσε η Ε.Π.Ο. για την άνοδο στη Γ' Εθνική της περιόδου 2014-15. 

## Κατηγορίες

*Α΄ με 32 ομάδες σε δύο ομίλους των 16 ομάδων.
*Β΄ με 49 ομάδες σε τρεις ομίλους: δύο των 16 και έναν των 17 ομάδων.
*Γ΄ με 45 ομάδες σε τρεις ομίλους των 15 ομάδων.

## Α΄ Κατηγορία
***Πρωταθλητές ομίλων**:
****[[Α.Ο. Χαϊδαρίου]]**
****[[Πανερυθραϊκός Α.Σ.]]**

### Βαθμολογία 1ου ομίλου

### Βαθμολογία 2ου ομίλου

***Σημεώσεις**
1 Τα μεταξύ τους ματς έκριναν τον τίτλο: **Χαϊδάρι** - Χαραυγιακός: 2-0, 0-1. 
2 Αγώνας κατάταξης (θέσεις 19-20): **Άγιος Ιερόθεος** - Καματερό: 2-1. 
3 Αγώνας κατάταξης (θέσεις 21-22): **Ηράκλειο** - Άρης Πετρούπολης: 2-1. 
4 Αγώνας κατάταξης (θέσεις 23-24): **Γκυζιακός** - Αστέρας 2004: 2-0. 

## Β΄ Κατηγορία
***Πρωταθλητές ομίλων**: άνοδος στην Α΄.
****ΠΑΣ Παλαιό Φάληρο**
****Διάνα Ηλιούπολης**
****Γ.Σ. Αργυρούπολης**
***Δευτεραθλητές ομίλων**: άνοδος στην Α΄.
****ΑΟ Κολωνού**
****[[Π.Α.Ο. Αγίου Δημητρίου]]**
****Θύελλα Αγ. Δημητρίου** νίκησε τον Πήγασο με 3-1 στα πλέι-οφ.

## Γ΄ Κατηγορία
***Πρωταθλητές ομίλων**: άνοδος στην Β΄.
****Κεραυνός Αγ. Βαρβάρας**
****Άμιλλα Περιστερίου**
****Φωστήρας Καισαριανής**
***Δευτεραθλητές ομίλων**: άνοδος στην Β΄.
****ΑΟ Κηπούπολης**: νίκησε τον ΑΟ Υμηττό-Χαραυγή με 1-0 στα πλέι-οφ.
****ΑΟ Λυκόβρυσης**: έφερε 0-0 με τον ΑΟ Πρόοδος-Χαλκηδονικό στα πλέι-οφ αλλά πήρε τη 2η θέση λόγω καλύτερης βαθμολογίας.
****Κορωνίδα Γαλατσίου**: νίκησε την Αθηναΐδα Κυψέλης με 2-0 στα πλέι-οφ.

## Πηγές
*Ιστοσελίδα ΕΠΣΑ

Κατηγορία:Ε.Π.Σ. Αθηνών
Κατηγορία:Εγχώρια ποδοσφαιρικά πρωταθλήματα 2013-2014
Queen of Hearts (τραγούδι, Χανκ ΝτεΒίτο)

Το **Queeb of Hearts** είναι ο τίτλος ενός τραγουδιού της Country μουσικής, σε στίχους του Hank DeVito, ο οποίος είναι στο συγκρότημα *The Hot Band*. Κυκλοφόρησε το 1981 και ήταν το 11ο single εκείνη τη χρονιά στο Ηνωμένο Βασίλειο.

Το Queen of Hearts ακούγεται στην ταινία του Oliver Stone *Salvador*, η οποία κυκλοφόρησε το 1986, καθώς επίσης και στο βιντεοπαιχνίδι Grand Theft Auto: San Andreas στον ραδιοφωνικό σταθμό K-Rose.

Το τραγούδι έχει ακουστεί και στη σειρά Sam & Cat από τη Σαμ και τη Κατ.

## Θέση στα Charts

## Παραπομπές


## Εξωτερικοί σύνδεσμοι
*Οι στίχοι του τραγουδιού  στο MetroLyrics.

Κατηγορία:Τραγούδια του 1979
Κατηγορία:Singles του 1981
Κατηγορία:Singles του 2006
Οργυιά

Η **οργυιά** ή **οργιά** είναι μονάδα μήκους που χρησιμοποιείται στην μέτρηση βάθους (Βαθυμετρία) και ισούται με 6 πόδια ή 2 υάρδες ή 1,8288 μέτρα. Στην πραγματικότητα η ὀργυιά ή η ὄργυια  είναι «ανθρωπομετρική μονάδα μήκους» και ορίζεται ως το μήκος ανοίγματος των χεριών ενός ενήλικα, δηλαδή περίπου 1,8 έως 1,95 μέτρα. Ορίζεται όμως και απλούστερα ώς 6 πόδια (αγγλ. *fathom, διεθνές σύμβολο: fm, six feet*,  γαλλ. *toise*,  γερμ. *Klafter*)  ή 4 πήχεις.

## Δείτε επίσης
*Πόδι
*Ίντσα
*Υάρδα
*Σπιθαμή

## Παραπομπές


## Εξωτερικοί σύνδεσμοι
*Διεθνές Σύστημα Μονάδων
*ilampos's Blog (ilampos.wordpress.com/2013/09/28/ (https://ilampos.wordpress.com/2013/09/28/οι-ανθρωπομετρικές-μονάδες-μέτρησης )

Οργυιά
Edge of Thorns

Το **Edge of Thorns** είναι το έβδομο άλμπουμ του αμερικάνικου heavy metal συγκροτήματος Savatage, το οποίο κυκλοφόρησε τον Απρίλιο του 1993 μέσω της δισκογραφικής εταιρείας "Atlantic Records". Επανεκδόθηκε το 1997 από την "Edel Music" με επιπλέον κομμάτι την ακουστική εκτέλεση του "*Believe*", στις 3 Ιουνίου 2002 από την "SPV/Steamhammer" με τη ζωντανή εκτέλεση του "*Conversation Piece*" και το "*Forever After*" και στις 18 Μαΐου 2010 από την "Ear Music" με τις ακουστικές εκτελέσεις του "*All That I Bleed*" και του "*If I Go Away*".
Αυτός ήταν ο τελευταίος δίσκος του συγκροτήματος με τον κιθαρίστα Κρις Όλιβα στη σύνθεση του, αφού έχασε τη ζωή του σε αυτοκινητιστικό δυστύχημα στις 17 Οκτωβρίου 1993. Επίσης, ήταν το πρώτο άλμπουμ των Savatage στο οποίο συμμετείχε ο τραγουδιστής Ζακ Στίβενς, αντικαθιστώντας τον Τζον Όλιβα στο μικρόφωνο, ο οποίος παρέμεινε για τη σύνθεση νέων κομματιών και την παραγωγή.
Το εξώφυλλο του άλμπουμ είναι σχεδιασμένο από τον Γκάρι Σμιθ, σχεδιαστή των εξώφυλλων των τριών προηγούμενων δίσκων του συγκροτήματος και αναπαριστά την μάχη του καλού με το κακό, με την κοπέλα του εξωφύλλου να είναι η σύζυγος του Κρις Όλιβα, Ντον.
Το τραγούδι "*Follow Me*" προήλθε από ένα παλιότερο κομμάτι με τίτλο "*Stranger in the Dark*", ενώ το σόλο του ομώνυμου τραγουδιού προέρχεται από ένα ακυκλοφόρητο κομμάτι του δίσκου "**'".<br />
Για το ομώνυμο τραγούδι γυρίστηκε βίντεο κλιπ, το οποίο προβλήθηκε στο "[[MTV]]", ενώ η εισαγωγή του τραγουδιού χρησιμοποιήθηκε στην τηλεοπτική σειρά "The Real World: San Francisco".

==Τραγούδια==
1. **Edge of Thorns** ''(J.Oliva, C.Oliva, O'Neill)'' - 5:54<br />
2. **He Carves His Stone** ''(J.Oliva, C.Oliva, O'Neill)'' - 4:14<br />
3. **Lights Out** ''(J.Oliva, C.Oliva, O'Neill)'' - 3:10<br />
4. **Skraggy's Tomb** ''(J.Oliva, C.Oliva, O'Neill)'' - 4:22<br />
5. **Labyrinths** ''(J.Oliva, C.Oliva, O'Neill)'' - 1:29<br />
6. **Follow Me** ''(J.Oliva, C.Oliva, O'Neill)'' - 5:08<br />
7. **Exit Music** ''(J.Oliva, C.Oliva, O'Neill)'' - 3:05<br />
8. **Degrees of Sanity** ''(J.Oliva, C.Oliva, O'Neill)'' - 4:36<br />
9. **Conversation Piece** ''(J.Oliva, C.Oliva, O'Neill)'' - 4:10<br />
10. **All That I Bleed** ''(J.Oliva, C.Oliva, O'Neill)'' - 4:41<br />
11. **Damien** ''(J.Oliva, C.Oliva, O'Neill)'' - 3:53<br />
12. **Miles Away** ''(J.Oliva, C.Oliva, O'Neill)'' - 5:06<br />
13. **Sleep** ''(J.Oliva, C.Oliva, O'Neill)'' - 3:52

==Θέσεις τσαρτ==
<big>***Edge of Thorns*** ''(άλμπουμ)''</big><br />

***Επίσημη κυκλοφορία: [[6 Απριλίου]] [[1993]]**'


== Τα μέλη του συγκροτήματος ==
Το "*Edge of Thorns''" ηχογραφήθηκε από τους εξής μουσικούς:
* Ζακ Στίβενς - φωνητικά
* Κρις Όλιβα - κιθάρα
* Τζόνι Λι Μίντλτον - μπάσο
* Στιβ Γουόχολζ - τύμπανα

### Γκεστ συμμετοχή
* Τζον Όλιβα - πλήκτρα, πιάνο, τύμπανα

## Παραπομπές


## Πηγές
* Review by Jim Gordon - The Official Savatage Homepage 
* Edge of Thorns - Savatage | Songs, Reviews, Credits, Awards | AllMusic
* Savatage - Edge of Thorns (album review ) | Sputnikmusic
* Savatage - Edge of Thorns - Encyclopaedia Metallum: The Metal Archives
* Savatage - Edge of Thorns - Metal Storm

Κατηγορία:Δισκογραφία των Savatage
Κατηγορία:Άλμπουμ του 1993
Λεωνίδας Γιαννέλος

Ο **Λεωνίδας Γιαννέλος** (Μακρακώμη Φθιώτιδας, 7 Ιουλίου 1947-Λαμία, 10 Δεκεμβρίου 2012) ήταν Έλληνας διεθνής ποδοσφαιριστής, από τα μεγαλύτερα ονόματα που ανέδειξε ποτέ το ποδόσφαιρο της Στερεάς Ελλάδας.

Ήταν ρέκορντμαν συμμετοχών με το συγκρότημα του Α.Σ. Λαμία (ο πρώτος ποδοσφαιριστής που ξεπέρασε το όριο των τριακοσίων συμμετοχών
στη διοργάνωση της Β΄Εθνικής φτάνοντας τις 323, ενώ σημείωσε και 68 τέρματα σε αυτή την κατηγορία) στην οποία ξεκίνησε την καριέρα του το 1966, σε ηλικία 19 ετών και τερμάτισε το 1979, συνολικά 13 σεζόν, αφού προηγουμένως (από το 1961 που ξεκίνησε τον αθλητισμό μόλις 14 ετών) είχε σημειώσει 137 τέρματα στις τοπικές διοργανώσεις της Ε.Π.Σ. Φθιώτιδας, με τα χρώματα της Νίκης Μακρακώμης, την οποία από την πρώτη του ήδη σεζόν ως βασικός (1963-64) βοήθησε να προαχθεί στη β΄τοπική κατηγορία.

Τα κύρια προσόντα του ήταν η ταχύτητα, η ντρίπλα και το ευθύβολο σουτ. Είχε ασχοληθεί και με τα διοικητικά της ομάδας (μέλος του ΔΣ, γενικός αρχηγός αλλά και πρόεδρος) όπως και σαν στέλεχος του τοπικού συνδέσμου παλαιμάχων ποδοσφαιριστών.
Για την απόκτησή του, ενδιαφέρθηκαν, κατά καιρούς, ο Πανιώνιος, ο ΟΣΦΠ (το 1969 με μεσολάβηση του Κώστα Πολυχρονίου αλλά η μετεγγραφή δεν ολοκληρώθηκε λόγω απαγορευτικής εγκυκλίου που εξέδωσε ο τότε Γ.Γ.Α. Κωνσταντίνος Ασλανίδης, για μόλις 13 χιλιόμετρα απόσταση που θα έπρεπε να μην απέχουν μεταξύ τους η Λαμία με τον Πειραιά), ο ΠΑΟΚ (στα 1972 προσφέροντας το ποσό των 300.000 δρχ. στο σύλλογο, 80.000 δρχ. στον ίδιο τον παίκτη και τρεις ποδοσφαιριστές, αλλά η διοίκηση της Λαμίας αύξησε τις απαιτήσεις της στις 1.200.000 δρχ.), η Λάρισα την ίδια χρονιά, χωρίς και πάλι να επιτευχθεί συμφωνία.
Το 1973 ήταν η σειρά της ΑΕΚ να τον ζητήσει, αλλά και πάλι το οικονομικό ήταν η αιτία μη πραγμάτωσης της μετεγγραφής του. Αλλά και το καλοκαίρι του 1976 ο ΠΑΣ Γιάννινα κατέθεσε παρόμοια πρόταση, που επίσης απορρίφθηκε αυτή τη φορά με ευθύνη του ποδοσφαιριστή, για επαγγελματικούς λόγους.

Ο Γιαννέλος ήταν διεθνής με την Εθνική Ομάδα των Ερασιτεχνών, κατά την αγωνιστική περίοδο 1972-73. Έχει αναδειχθεί πρωταθλητής Γ΄ και Β' τοπικής κατηγορίας με τη Νίκη Μακρακώμης και νταμπλούχος (κερδίζοντας Πρωτάθλημα και Κύπελλο Φθιώτιδοφωκίδας) με τη Λαμία το 1973.
Συνεργάσθηκε, μεταξύ άλλων, με τους προπονητές Ανδρέα Σταματιάδη, Παύλο Γρηγοριάδη, Ζαχαρία Πυτιχούτη, Γκόμεζ Ντε Φαρία κ.α.

Το δημοτικό στάδιο της γενέτειράς του, φέρει τιμητικά από το Μάιο του 2014 το ονοματεπώνυμό του., χωρις, ωστόσο, να έχει ληφθεί μέριμνα ώστε να αναγράφεται το όνομά του επισήμως σε κάποια πινακίδα.

## Πηγές
* Εφημερίδα "Μακρακώμης λόγος" - Άρθρο: "Το σπίρτο"

## Παραπομπές


Κατηγορία:Έλληνες ποδοσφαιριστές
Κατηγορία:Έλληνες πρόεδροι αθλητικών συλλόγων
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Α.Σ. Λαμίας
Αλοΐνη

thumb|250px|right|Αλοΐνη
Η **αλοΐνη** είναι μια πικρή, κίτρινη-καφέ ουσία προερχόμενη από την αλόη. Έχει καθαρτικά αποτελέσματα, αλλά από τον Μάϊο 2002, η Υπηρεσία Τροφίμων και Φαρμάκων των Ηνωμένων Πολιτειών (U.S. Food and Drug Administration - FDA) έδωσε εντολή να μην αναγνωρίζονται ως ασφαλή και αποτελεσματικά τα καθαρτικά με βάση την αλοΐνη.

## Εξωτερικοί σύνδεσμοι
*[Aloin [MSDS]]

Κατηγορία:Γλυκοζίτες
Κάνδαλος Λαρισσού Αχαΐας

:*Για οικισμούς με ίδιο όνομα στην Αχαΐα, δείτε: [[Κάνδαλος Αχαΐας]]*

Ο **Κάνδαλος** Λαρισσού είναι ένα μικρό χωριό της Αχαΐας. Ανήκει διοικητικά από το 2010 στο Δήμο Δυτικής Αχαΐας ως τμήμα του δημοτικού διαμερίσματος Μιχοΐου του πρώην Δήμου Λαρισσού (Λαρίσου).

## Τοποθεσία
Βρίσκεται σε υψόμετρο 221 μέτρων στη γεωγραφική περιοχή του Λαρισσού. Βρίσκεται πολύ κοντά στα τωρινά σύνορα των Νομών Αχαΐας και Ηλείας. Εγγύς του βρίσκεται το χωριό της Δάφνης (πρώην Κομποθέκρα) στο Νομό Ηλείας και τα χωριά Άνω Βελιτσές και Ψευτέικα στο Νομό Αχαΐας.

## Ιστορικά στοιχεία
Δημιουργήθηκε από κατοίκους του ομώνυμου εγκαταλελειμμένου ορεινού οικισμού στις πλαγιές των Βουνών της Χαλανδρίτσας. Την 16/10/1940 αναγνωρίστηκε ως οικισμός και υπήχθη στην κοινότητα Μιχοΐου. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Λαρισσού μέχρι το 2010 που εντάχθηκε στο Δήμο Δυτικής Αχαΐας (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".

## Δημογραφικά στοιχεία
Η δημογραφική εξέλιξη του οικισμού τον 21ό αιώνα είναι η εξής:

## Λοιπά στοιχεία
Στο χωριό υπάρχουν δύο ναοί: του Αγίου Νικολάου και ο κοιμητηριακός των Αγίων Κωνσταντίνου και Ελένης. Να μην συγχέεται με τον ομώνυμο οικισμό στα Καλάβρυτα και με τον ομώνυμο εγκαταλελειμμένο οικισμό κοντά στη Χαλανδρίτσα του πρώην Δήμου Φαρρών.

## Δείτε επίσης
* Μιχόι Αχαΐας

## Παραπομπές


## Πηγές
* Αποτελέσματα της Απογραφής Πληθυσμού−Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Κάνδαλος.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Κάνδαλου Λαρισσού Αχαΐας. eetaa.gr. Ανακτήθηκε: 28/10/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Λαρισσού
Κατηγορία:Δήμος Δυτικής Αχαΐας
Τζόι Βέρα

Ο **Τζόι Βέρα** (*<small>[[Αγγλικά]]:</small> Joey Vera*) είναι Αμερικάνος μπασίστας της χέβι μέταλ μουσικής, γνωστός ως μέλος των συγκροτημάτων Armored Saint και Fates Warning. Το 2004, αντικατέστησε για ένα χρόνο τον Φρανκ Μπέλο στους Anthrax.

## Βιογραφία
left|150px|thumb|Ο Τζόι Βέρα επί σκηνής
Ο Βέρα γεννήθηκε στις  στο Λος Άντζελες των Ηνωμένων Πολιτειών.
Η μουσική του καριέρα ξεκίνησε στα 19 του χρόνια όταν εντάχθηκε στους Armored Saint μαζί με τον κιθαρίστα Ντέιβιντ Πρίτσαρντ, τον τραγουδιστή Τζον Μπους και τον μπασίστα Μάικ Ζάπουτιλ. Το 1983 κυκλοφόρησαν το ΕΡ «Armored Saint» μέσω της δισκογραφικής εταιρείας Metal Blade Records, το οποίο οδήγησε σε συμβόλαιο συνεργασίας με την Chrysalis Records το 1984. Η συνεργασία αυτή οδήγησε στα άλμπουμ «March of the Saint» (1984), «Delirious Nomad» (1985) και «Raising Fear» (1987) και στη συνέχεια επέστρεψαν στην Metal Blade Records για την κυκλοφορία του ζωντανά ηχογραφημένου «Saints Will Conquer», το 1988. Εκείνο το διάστημα, ο Βέρα έγραφε μία στήλη στο ροκ περιοδικό «Circus». Το 1991, οι Armored Saint κυκλοφόρησαν το «Symbol of Salvation» με ιδιαίτερα θετικές κριτικές αλλά χαμηλές πωλήσεις, γεγονός που σε συνδυασμό με την αποχώρηση του Μπους για να ενταχθεί στους Anthrax, οδήγησε στην διάλυση του συγκροτήματος ένα χρόνο αργότερα.
Το 1994 κυκλοφόρησε το προσωπικό του άλμπουμ με τίτλο «A Thousand Faces» και κατά την περιοδεία για την προώθηση του δίσκου, ο Βέρα ανέλαβε την κιθάρα και τα φωνητικά, ενώ το συγκρότημα του έπαιξε σαν support στους Fates Warning και τους Korn.
To 1996, οι Fates Warning τού πρότειναν να αντικαταστήσει τον Τζον ΝτιΜπάιας και κυκλοφόρησαν το άλμπουμ «A Pleasant Shade of Gray». Ο Βέρα έχει παραμείνει στο συγκρότημα σαν ενεργό μέλος από τότε, ηχογραφώντας μαζί τους τους δίσκους «Disconnected» το 2000, «Fates Warning X» το 2004 και «Darkness in a Different Light» το 2013, όπως και το ζωντανά ηχογραφημένο «Still Life» το 1998.
Από το 1996 και έπειτα, έχει δουλέψει σαν μηχανικός ήχου για συγκροτήματα όπως οι The Plain White T’s, Ridel High, Anthrax, Mother Superior, Fates Warning, Armored Saint, Steel Prophet, DC4, Seven Witches, Engine, κ.α.
Το 2004, αντικατέστησε τον Φρανκ Μπέλο στην θέση του μπασίστα των Anthrax περιοδεύοντας μαζί τους για ένα χρόνο, ενώ επέστρεψε το 2012, όταν ο Μπέλο χρειάστηκε να σταματήσει για ένα μικρό χρονικό διάστημα λόγω οικογενειακών προβλημάτων.

## Δισκογραφία

## Εξωτερικοί σύνδεσμοι
* Επίσημη ιστοσελίδα του Τζόι Βέρα 

## Παραπομπές

## Πηγές

* Bio - Joey Vera 
* Joey Vera - Encyclopaedia Metallum: The Metal Archives
* Joey Vera - discography, line-up, biography, interviews - Spirit of Metal
* Discography - Joey Vera 

Κατηγορία:Ροκ μουσικοί
Κατηγορία:Μπασίστες
Κατηγορία:Μέλη των Anthrax
Γιάννης Παπαδόπουλος (δημοσιογράφος)

Ο **Γιάννης Παπαδόπουλος** είναι Έλληνας δημοσιογράφος και παρουσιαστής, ο οποίος από τον Σεπτέμβριο του 2024 είναι πρόεδρος της ΕΡΤ.

## Βιογραφικά στοιχεία
Γεννήθηκε στην Αθήνα, όπου και μεγάλωσε, ενώ η καταγωγή του είναι από την Ελατού Αιτωλοακαρνανίας.

Σπούδασε κλασική φιλολογία στη Φιλοσοφική Σχολή του Πανεπιστημίου Αθηνών.

Κατέχει μεταπτυχιακό δίπλωμα στις πολιτικές επιστήμες και στις διεθνείς σχέσεις από τη Σχολή Οικονομικών του Λονδίνου (BSc), όπως και μεταπτυχιακό δίπλωμα στην διεθνή διοίκηση επιχειρήσεων (International Βusiness Αdministration) στο SOAS University of London (MSc) και στα Μέσα Ενημέρωσης και Επικοινωνίας στο Πανεπιστήμιο του Λέστερ.

## Καριέρα
Ξεκίνησε τη δημοσιογραφική του σταδιοδρομία στην αθλητική εφημερίδα «Αθλητική Ηχώ». Εργάσθηκε ως ρεπόρτερ, συντάκτης επί της ύλης, κοινοβουλευτικός, διπλωματικός και πολιτικός συντάκτης, αρχισυντάκτης και διευθυντής στις εφημερίδες «Ειδήσεις», «Ελεύθερος Τύπος», «Η Πρώτη», «Απογευματινή», «Real News» και «Αγορά».

Διετέλεσε παρουσιαστής δελτίων ειδήσεων και ενημερωτικών εκπομπών στην ΕΡΤ2, στην ΕΡΤ1, στον ΑΝΤ1, στον Alpha TV, στον Real FM 97.8, στο Blue Sky, στο Open TV, στην τηλεόραση και στο ραδιόφωνο του ΣΚΑΪ.

Έχει καλύψει δημοσιογραφικά συνόδους κορυφής της Ευρωπαϊκής Ένωσης και του ΝΑΤΟ. Είναι μέλος της ΕΣΗΕΑ και της Ένωσης Ευρωπαίων Διευθυντών Επικοινωνίας (European Association of Communication Directors).

Από τις 16 Σεπτεμβρίου 2024 είναι πρόεδρος της ΕΡΤ, διαδεχόμενος τον Κωνσταντίνο Ζούλα.

## Παραπομπές


Κατηγορία:Έλληνες δημοσιογράφοι του 20ού αιώνα
Λογρόνιο

Το **Λογρόνιο** (, ) είναι η πρωτεύουσα της αυτόνομης κοινότητας (και πρώην επαρχίας) Λα Ριόχα στη βορειοανατολική Ισπανία. Η πόλη το 2013 υπολογίζεται ότι είχε 153.066 κατοίκους και είναι η μεγαλύτερη πόλη στην κοινότητα. Η μητροπολιτική περιοχή της πόλης έχει περίπου 200.000 κατοίκους. Η πόλη είναι κτισμένη σε υψόμετρο 384 μέτρων, στις όχθες του ποταμού Έβρου. Βρίσκεται στη Διαδρομή του Αγίου Ιακώβου και αυτός ήταν λόγος για τον οποίο η πόλη αναπτύχθηκε κατά τη διάρκεια του Μεσαίωνα.

Στην ευρύτερη περιοχή της πόλης κατά την αρχαιότητα βρισκόταν η ρωμαϊκή πόλη Vareia, η οποία έλαβε το καθεστώς πόλης κατά τη διάρκεια της βασιλείας του Βεσπασιανού. Κατά τη διάρκεια του Μεσαίωνα άρχισε να αναπτύσσεται, όταν έγινε πιο δημοφιλής η διαδρομή του Αγίου Ιακώβου. Το 1092 καταστράφηκε από τον Ελ Σιντ Καμπεαδόρ, αλλά το 1095 ο Αλφόνσος ΣΤ΄ της Καστίλλης της έδωσε δικαιώματα ώστε να κατασκευαστεί ξανά. Το 1431, το Λογρόνιο έλαβε καθεστώς πόλης. Το 1521, γαλλικά στρατεύματα επιχείρησαν να καταλάβουν την πόλη, αλλά οι κάτοικοί της τα αιφνιδίασαν με αποτέλεσμα να φύγουν. Το 1982 έγινε πρωτεύουσα της αυτόνομης κοινότητας της Λα Ριόχα.

Η πόλη είναι γνωστή ως το κέντρο εμπορίου του κρασιού Ριόχα. Επίσης στην πόλη βρίσκονται βιομηχανίες επεξεργασίας τροφίμων, μεταλλουργίες και υφαντουργίες.

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις της Ισπανίας
Κατηγορία:Λα Ριόχα (Ισπανία)
Down to Earth (άλμπουμ, Ozzy Osbourne)

**Down to Earth** είναι ο τίτλος του όγδοου στούντιο δίσκου του βρετανού χέβι μέταλ τραγουδιστή Ozzy Osbourne, ο οποίος κυκλοφόρησε τον Οκτώβριο του 2001 από την "Epic Records". Η ιαπωνική έκδοση του άλμπουμ περιελάμβανε το επιπλέον κομμάτι "*No Place for Angels*".

Το άλμπουμ σκαρφάλωσε στο # 4 του Billboard στις Ηνωμένες Πολιτείες και βραβεύθηκε ως πλατινένιο, ενώ στη Μεγάλη Βρετανία έφθασε μόλις στο # 19 και τελικά ξεπέρασε τα 60.000 αντίτυπα για να βραβευθεί ως ασημένιο. Περιελάμβανε δύο επιτυχημένα σινγκλ, με το "*Dreamer*" να μπαίνει στο Top-10 σε αρκετές ευρωπαϊκές χώρες και το "*Gets Me Through*" να μπαίνει σε χαμηλότερες θέσεις στη Σουηδία και τη Γερμανία.

Αυτό ήταν το μοναδικό άλμπουμ του σχήματος στο οποίο το μπάσο έπαιζε ο Ρόμπερτ Τρουτζίλο, αφού μετά την κυκλοφορία του αποχώρησε για να αντικαταστήσει τον Τζέισον Νιούστεντ στους Metallica. Επίσης, ήταν το πρώτο άλμπουμ του Osbourne με τον Μάικ Μπόρντιν στα τύμπανα. Ο κιθαρίστας Ζακ Γουάιλντ δεν συμμετείχε στη σύνθεση των κομματιών του δίσκου αλλά ηχογράφησε τα μέρη της κιθάρας, λόγω του ότι είχε αποχωρήσει λίγο πριν τη σύνθεση του δίσκου και επανήλθε για τις ηχογραφήσεις του.

## Τραγούδια
1. **Gets Me Through** *(Osbourne, Palmer)* - 5:04
2. **Facing Hell** *(Osbourne, Palmer, Humphrey, Nicholls)* - 4:25
3. **Dreamer** *(Osbourne, Frederiksen, Jones)* - 4:44
4. **No Easy Way Out** *(Osbourne, Palmer)* - 5:06
5. **That I Never Had** *(Osbourne, Frederiksen, Holmes, Trujillo)* - 4:23
6. **You Know...(Part 1)** *(Osbourne, Palmer)* - 1:06
7. **Junkie** *(Osbourne, Frederiksen, Holmes, Trujillo)* - 4:28
8. **Running Out of Time** *(Osbourne, Frederiksen, Jones)* - 5:05
9. **Black Illusion** *(Osbourne, Palmer, Nicholls, Sturmer)* - 4:21
10. **Alive** *(Osbourne, Saber)* - 4:54
11. **Can You Hear Them?** *(Osbourne, Frederiksen, Holmes, Trujillo)* - 4:58

## Θέσεις τσαρτ

## Βραβεία
***Down to Earth*** *(άλμπουμ)*
Ηνωμένες Πολιτείες (*RIAA Certification*): Πλατινένιος 
Καναδάς (*CRIA Certification*): Πλατινένιος 
Ηνωμένο Βασίλειο (*BPI Certification*): Ασημένιος 

## Τα μέλη του συγκροτήματος
Το **Down to Earth** ηχογραφήθηκε από τους εξής μουσικούς:

* **[[Όζι Όσμπορν]]** - *φωνητικά*
* **[[Ζακ Γουάιλντ]]** - *κιθάρα*
* **[[Ρόμπερτ Τρουτζίλο]]** - *μπάσο*
* **Μάικ Μπόρντιν** - *τύμπανα*

### Γκεστ συμμετοχές
* **Τιμ Πάλμερ** - *κιθάρα*
* **Ντάνι Σέιμπερ** - *κιθάρα*
* **Μάικλ Ράιλο** - *πλήκτρα*

## Παραπομπές


## Πηγές
* Down to Earth - Ozzy Osbourne | Songs, Reviews, Credits, Awards | AllMusic
* Ozzy Osbourne - Down to Earth | Sputnikmusic
* Ozzy Osbourne - Down to Earth - Reviews - Encyclopaedia Metallum
* Down to Earth Review | Ozzy Osbourne | Ultimate Guitar
* Songfacts - List of songs by Ozzy Osbourne

Κατηγορία:Άλμπουμ του 2001
Κατηγορία:Άλμπουμ του Ozzy Osbourne
Σπιθαμή

thumb|100px|Άνοιγμα παλάμης
Η **σπιθαμή** είναι «ανθρωπομετρική μονάδα μήκους», που δεν ανήκει στο διεθνές σύστημα μονάδων SI, και ορίζεται ως το μήκος ανοίγματος της παλάμης ενός ενηλίκου, δηλαδή περίπου 18 εκατοστά. Δεν πρέπει να συγχέεται με την παλάμη.

## Δείτε επίσης
*Πόδι
*Ίντσα
*Υάρδα
*Οργυιά

## Παραπομπές


Σπιθαμή
Φεϋζαμπάντ

Η **Φεϋζαμπάντ** (στα περσικά: **فیض آباد**) είναι πόλη του Αφγανιστάν και πρωτεύουσα της επαρχίας Μπανταχσάν. Βρίσκεται στο βορειοανατολικό Αφγανιστάν. 
[280px|thumb| Θέα από την Φεϋζαμπάντ και ο [Κόκτσα (ποταμός)]]  

## Παραπομπές


## Εξωτερικοί σύνδεσμοι
* 

Κατηγορία:Πόλεις του Αφγανιστάν
Αγκάθι

Το **αγκάθι** ή **τσίτα** είναι μια αιχμηρή και σκληρή προεξοχή που αναπτύσσεται και κατανέμεται πολλαπλά στο σώμα ζώων και φυτών  που ο κύριος ρόλος του είναι η άμυνα και προστασία του οργανισμού από εξωτερικούς κινδύνους. Σε κάποιες περιπτώσεις τα αγκάθια ενισχύονται με δηλητήριο για καλύτερη άμυνα και ενίοτε αποτελούν επιπρόσθετα το μέσο κίνησης του οργανισμού, όπως για παράδειγμα στον αχινό.

Μια τσουκνίδα έχει αιχμηρές και σκληρές προεξοχές σε κατανομή στο σώμα της, που περιέχουν μάλιστα καυστική ουσία, όμως δεν μιλάμε για αγκάθια καθώς οι προεξοχές αυτές είναι βελονοειδείς τρίχες που είναι σχεδόν ανεπαίσθητες στην ανθρώπινη αφή.

Περνώντας από τη φύση σε ανθρώπινα δημιουργήματα, ένα σύρμα ονομάζεται αγκαθωτό όταν κατά μήκος του κατανέμονται σκληρές και αιχμηρές προεξοχές που του δίνουν την ιδιότητα της απώθησης ανθρώπων, ζώων κλπ.


Αρχείο:Urtica_dioica_stinging_hair.jpg|Βελόνια μιας τσουκνίδας
Αρχείο:Braunbrustigel Stacheln 050725.jpg|Αγκάθια σκατζόχοιρου
Αρχείο:Rose Prickles.jpg|Αγκάθια τριανταφυλλιάς
Αρχείο:Sea_urchin_upside_down.JPG|Αγκάθια σε αχινό
Αρχείο:Scheermes-prikkeldraad.JPG
Αρχείο:Barbed Wire, SC, Victoria, 15.9.2007.jpg


## Παραπομπές


## Εξωτερικοί σύνδεσμοι
* 

Κατηγορία:Μορφολογία φυτών
Κατηγορία:Ανατομία ζώων
Ακρωτήριο Αράξου Αχαΐας (οικισμός)

:*Για την παλιά ονομασία Γκέρμπεσι, δείτε: [[Γκέρμπεσι]]*

thumb|right|270px|Η Λιμνοθάλασσα Πάπα (ή Αράξου ή Καλόγρια ή Καλογερά) από το ύψωμα προς την παραλία Γιανισκάρι. Διακρίνεται στο βάθος ο οικισμός Ακρωτήριο Αράξου (πρώην Παραλίμνη).
Το **Ακρωτήριο Αράξου**, γνωστότερο ως «Παραλίμνη», είναι ένα μικρό, παρόχθιο χωριό της Αχαΐας. Ανήκει διοικητικά από το 2010 στο Δήμο Δυτικής Αχαΐας ως τμήμα του δημοτικού διαμερίσματος Αράξου του πρώην Δήμου Λαρισσού (Λαρίσου).

## Τοποθεσία
Βρίσκεται σε υψόμετρο 19 μέτρων στη γεωγραφική περιοχή του Λαρισσού. Βρίσκεται πολύ κοντά στο ομώνυμο ακρωτήρι, τα «Μαύρα βουνά» και τη λεγόμενη «λιμνοθάλασσα του Αράξου». Εγγύς του βρίσκεται το χωριό Άραξος, το ναυτικό οχυρό του πολεμικού ναυτικού, η πολυσύχναστη ειδυλλιακή παραλία «Γιαν(ν)ισκάρι» και η πολύ μικρή παραλία «Βορός».

## Ιστορία
Οι πρώτοι κάτοικοι του χωριού ήταν βοσκοί που περνούσαν εκεί το χειμώνα μαζί με τα κοπάδια τους και κατάγονταν από το χωριό Γκέρμπεσι (νυν Προφήτης Ηλίας) των Καλαβρύτων. Αυτός ήταν ο λόγο που το αρχικό όνομα του χωριού ήταν **Μέσα Γκέρμπεσι**.

### Διοικητική εξέλιξη
Την 16/10/1940 αναγνωρίστηκε ως οικισμός με το όνομα **Μέσα Γκέρμπεσι** και υπήχθη στην κοινότητα Λακκόπετρας. Με το ΦΕΚ 148Α της 18/07/1947 αποσπάστηκε από την κοινότητα Λακκόπετρας και υπήχθη σε αυτήν της τότε Παραλίμνης (νυν Άραξος). Με το ΦΕΚ 287Α της 10/10/1955 μετονομάστηκε σε **Μαύρον Όρος**. Με το ΦΕΚ 18Α της 28/02/1986 μετονομάστηκε σε **Παραλίμνη**. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Λαρισσού μέχρι το 2010 που εντάχθηκε στο Δήμο Δυτικής Αχαΐας (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης". Με το ΦΕΚ 185Α της 05/09/2006 μετονομάστηκε σε **Ακρωτήριο Αράξου**.

## Δημογραφικά στοιχεία
Η δημογραφική εξέλιξη του οικισμού τον 21ο αιώνα είναι η εξής:

## Λοιπά στοιχεία
Στο χωριό υπάρχει ο ναός της Παναγίας που γιορτάζει τη Δευτέρα του Πάσχα.

## Δείτε επίσης
* Άραξος Αχαΐας

## Παραπομπές


## Πηγές
* Αποτελέσματα της Απογραφής Πληθυσμού−Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές οικισμού Ακρωτήριο Αράξου Αχαΐας. eetaa.gr. Ανακτήθηκε: 13/10/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Λαρισσού
Κατηγορία:Δήμος Δυτικής Αχαΐας
Κατηγορία:Εθνικό Πάρκο υγροτόπων Κοτυχίου Στροφυλιάς
Τέρνι

Το **Τέρνι** (, ) είναι πόλη στην Ούμπρια, στην κεντρική Ιταλία. Είναι πρωτεύουσα της επαρχίας του Τέρνι. Υπολογίζεται ότι το 2013 είχε 112.173 κατοίκους. Η πόλη βρίσκεται στην πεδιάδα του ποταμού Νέρα, ενός παραπόταμου του Τίβερη, 104 χιλιόμετρα βορειοανατολικά της Ρώμης.

Η πόλη ιδρύθηκε κατά πάσα πιθανότητα τον 7ο αιώνα π.Χ. και κατακτήθηκε από τους Ρωμαίους τον 3ο αιώνα π.Χ. Κατά τους ρωμαϊκούς χρόνους ήταν γνωστή ως Ιντεράμνα. Μετά την κατάκτησή της από τους Λομβαρδούς το 755 έχασε τη σημασία της. Τον 14ο αιώνα έγινε τμήμα των Παπικών Κρατών. Το 1580 άρχισε η κατεργασία ενός τοπικού μεταλλεύματος σιδήρου. Τον 19ο αιώνα επωφέληθηκε από τη βιομηχανική επανάσταση και στην περιοχή κατασκευάστηκαν εργοστάσια, χαλυβουργίες και οπλοποιεία. Εξαιτίας των πολλών βιομηχανιών του, κατά τη διάρκεια του Β΄ Παγκοσμίου Πολέμου, το Τέρνι έγινε στόχος 108 συνολικά συμμαχικών βομβαρδισμών, οι οποίοι κατέστρεψαν τη μισή πόλη. Η πόλη στη συνέχεια ανοικοδομήθηκε.

## Παραπομπές


## Εξωτερικοί σύνδεσμοι
* 
* 

Κατηγορία:Δήμοι της Επαρχίας του Τέρνι
Καμπ ντε Λες Κορτς

Το **Καμπ ντε Λες Κορτς**, πιο γνωστό ως απλώς **Λες Κορτς**, ήταν αθλητικό γήπεδο στη Βαρκελώνη της Καταλωνίας, στην Ισπανία. Αποτελούσε έδρα της ΦΚ Μπαρτσελόνα μέχρις ότου ο σύλλογος μετακόμισε στο Καμπ Νου το 1957.

Το *Λες Κορτς* κατασκευάστηκε ως αποτέλεσμα μακράς σκέψης ιδέας από τον ιδρυτή του συλλόγου, Ζοάν Γκαμπέρ, για την ανέγερση γηπέδου η χρήση του οποίου θα ανήκε αποκλειστικά στην ΦΚ Μπαρτσελόνα. Αντικατέστησε το *[[Καμπ ντελ καρέρ Ιντούστρια]]* ως έδρα της ΦΚ Μπαρτσελόνα. Τα εγκαίνια του έλαβαν χώρα το 1922, με την αρχική χωρητικότητα του γηπέδου να είναι της τάξεως των 20.000 θέσεων. Η πρώτη αναμέτρηση που διεξήχθη στο συγκεκριμένο στάδιο ήταν μεταξύ της ΦΚ Μπαρτσελόνα και της Σαιντ-Μίρεν. Στις 13 Μαΐου 1923, το γήπεδο φιλοξένησε τον τελικό του Κυπέλλου Ισπανίας μεταξύ της Αθλέτικ Μπιλμπάο και της ΚΕ Εουρόπα, ενώ στις 21 Δεκεμβρίου 1924, το Λες Κορτς φιλοξένησε μία αναμέτρηση μεταξύ της Ισπανίας και της Αυστρίας.

Στις 24 Ιουνίου 1925, το γήπεδο αποτέλεσε το σκηνικό ενός επεισοδίου που είχε ως αποτέλεσμα το κλείσιμό του για διάρκεια έξι μηνών. Στη διάρκεια μιας αναμέτρησης, οι φίλοι της ΦΚ Μπαρτσελόνα γιουχάισαν τον ισπανικό εθνικό ύμνο, ενώ στη συνέχεια χειροκρότησαν κατά την ανάκρουση του *[[God Save the King]]*, το οποίο ερμήνευσε η περιοδεύουσα ορχήστρα της British Royal Marine. Το δικτατορικό καθεστώς του Πρίμο ντε Ριβέρα κατηγόρησε τον Ζοάν Γκαμπέρ για προώθηση του καταλανικού εθνικισμού. Το Λες Κορτς έκλεισε για το κοινό και ο Γκαμπέρ εξορίστηκε από την Ισπανία.

Το γήπεδο αποτέλεσε έδρα της ΦΚ Μπαρτσελόνα στη διάρκεια δύο από τις πλέον επιτυχημένες περιόδους της ιστορίας της. Στη διάρκεια της δεκαετίας του 1920 με προπονητή τον Τζακ Γκρίνγουελ και παίκτες όπως οι Παουλίνο Αλκάνταρα, Σαγιμπάρμπα, Ρικάρντο Θαμόρα, Ζοζέπ Σαμιτιέρ, Φελίξ Σεσούμαγα και Φραντς Πλάτκο, ο σύλλογος κυριάρχησε στο *[[Πρωτάθλημα ποδοσφαίρου Καταλωνίας|Campionat de Catalunya]]* και εξελίχθηκε σε μία από τις κορυφαίες ποδοσφαιρικές ομάδες στην Ισπανία. Η ομάδα έχτισε πάνω σε αυτήν της την επιτυχία φτάνοντας και στην κατάκτηση της πρώτης Πριμέρα Ντιβιζιόν στην ιστορίας της, ενώ χρησιμοποιούσε, ακόμη, ως έδρα το Λες Κορτς.

Η ομάδα γνώρισε ακόμη μια χρυσή εποχή στη διάρκεια των δεκαετιών του 1940 και του 1950, όταν παίκτες όπως οι Ραμαλέτς, Βελάσκο, Θέσαρ Ροδρίγες, Ζοάν Σεγκάρα, Λαντισλάο Κουμπάλα και Λουίς Σουάρες οδήγησαν τον σύλλογο στην κατάκτηση σημαντικού αριθμού τροπαίων. Στα τέλη της δεκαετίας του 1940, η ΦΚ Μπαρτσελόνα είχε επεκτείνει σε σημαντικό βαθμό το Λες Κορτς. Συγκεκριμένα, η χωρητικότητα του γηπέδου είχε αυξηθεί πολλές φορές, έχοντας φτάσει σε τελική χωρητικότητα της τάξεως των 60.000 θέσεων. Ωστόσο, δεν υπήρχε, πλέον, δυνατότητα για περαιτέρω αύξηση της χωρητικότητας κι έτσι το 1950 ο σύλλογος ξεκίνησε τον προγραμματισμό για την ανέγερση ενός νέου γηπέδου, του Καμπ Νου.

## Εξωτερικός σύνδεσμος
* Ιστορία του σταδίου και του συλλόγου 

Κατηγορία:Μπαρτσελόνα (ποδόσφαιρο)
Κατηγορία:Στάδια ποδοσφαίρου στην Καταλωνία
Κατηγορία:Αθλητικές εγκαταστάσεις στη Βαρκελώνη
Φιανκέτο (σκάκι)

Στο σκάκι το **φιανκέτο** (ιταλικά: *fianchetto*, «μικρό τείχος») είναι ένα μοντέλο ανάπτυξης όπου ένας αξιωματικός έχει αναπτυχθεί στο αρχικό τετράγωνο ακριβώς του πιονιού του παρακείμενού του ίππου ενώ το πιόνι του ίππου έχει μετακινηθεί ένα ή δύο τετράγωνα προς τα εμπρός.

Το φιανκέτο είναι η βάση πολλών υπερσύγχρονων ανοιγμάτων, των οποίων η φιλοσοφία είναι να καθυστερήσουν την άμεση κατάληψη του κέντρου της σκακιέρας με ένα σχέδιο υπονόμευσης και καταστροφής της κεντρικής διάταξης του αντιπάλου. Για το λόγο αυτό, εμφανίζεται τακτικά στις Ινδικές άμυνες. Το φιανκέτο είναι λιγότερο συχνό στα ανοικτά ανοίγματα (1.ε4, ε5), αλλά ο αξιωματικός του βασιλιά των μαύρων είναι μερικές φορές σε φιανκέτο, για παράδειγμα στην Ισπανική παρτίδα ή αντίστοιχα των λευκών, για παράδειγμα σε μια ασυνήθιστη βαριάντα της Βιεννέζικης παρτίδας.

## Τακτική
Ένα από τα σημαντικότερα οφέλη του φιανκέτου είναι ότι συχνά επιτρέπει στον αξιωματικό να γίνει πιο ενεργός. Επειδή ο αξιωματικός τοποθετείται σε μία από τις δύο μεγάλες διαγωνίους, την θ1-α8 ή την α1-θ8, ελέγχει πολλά τετράγωνα και μπορεί να γίνει ένα ισχυρό επιθετικό όπλο. Ωστόσο, μια διάταξη με φιανκέτο παρουσιάζει επίσης κάποιες ευκαιρίες στον αντίπαλο παίκτη, όταν ο αξιωματικός στο φιανκέτο ανταλλαχθεί με κάποιο κομμάτι, τότε τα τετράγωνα που προηγουμένως ήταν υπό την προστασία του αξιωματικού γίνονται πλέον αδύναμα και μπορούν να αποτελέσουν το έναυσμα για μια επίθεση (ιδιαίτερα εάν το φιανκέτο που διεξήχθηκε ήταν στην πλευρά του βασιλιά). Ως εκ τούτου, η ανταλλαγή των αξιωματικών σε φιανκέτο δεν πρέπει να γίνεται ελαφρά τη καρδία, ειδικά όταν ο εχθρικός αξιωματικός του ίδιου χρώματος βρίσκεται ακόμα στη σκακιέρα.

## Τέσσερις αξιωματικοί σε φιανκέτο

Το 1925, σε μια παρτίδα μεταξύ των γκρανμαίτρ Ακίμπα Ρουμπινστάιν με τα λευκά και Άρον Νίμζοβιτς με τα μαύρα, η διάταξη κατά την όγδοη κίνηση των λευκών παρουσίαζε τέσσερις αξιωματικούς σε φιανκέτο. Η συμμετρία, επίσης, όλων των κομματιών στην σκακιέρα ήταν εκπληκτική, καθώς μόνο ένα πιόνι των λευκών, στο τετράγωνο β3, και ένα πιόνι των μαύρων, στο τετράγωνο δ7, ήταν μη συμμετρικά κατά τη στιγμή εκείνη.

## Παραπομπές


## Πηγές
* 
* 

## Περαιτέρω ανάγνωση
* 

Κατηγορία:Ορολογία σκακιού
Τέλλος ο Αθηναίος

Ο **Τέλλος** ήταν πολίτης της Αρχαίας Αθήνας, που υπήρξε κατά τον Σόλωνα «ο πιο ευτυχισμένος θνητός». 

Συγκεκριμένα, όταν ο Κροίσος, βασιλιάς της Λυδίας, επιδεικνύοντας τα πλούτη του στον Σόλωνα, τον ρώτησε αν γνώριζε άλλο θνητό πιο ευτυχισμένο, εκείνος του απάντησε με τη γνωστή φράση «Μηδένα προ του τέλους μακάριζε» (= μη μακαρίζεις κανένα, πριν τον θάνατό του) και του ανέφερε ως παράδειγμα τον συμπατριώτη του, Τέλλο.

Ο Τέλλος, είπε ο Σόλων, έζησε ευδαίμων σε όλη τη ζωή του, έχοντας κοντά του όλα τα παιδιά του παντρεμένα και ευτυχισμένα, και απεβίωσε στο «πεδίο της τιμής», μαχόμενος εναντίον των εχθρών της πατρίδας του.

Μετά το παράδειγμα του Τέλλου, ο Σόλων παραθέτει επίσης ως παράδειγμα τα αδέρφια Κλέοβι και Βίτωνα.

## Παραπομπές

## Πηγές
* *Νέα Ελληνική Εγκυκλοπαίδεια* «Χάρη Πάτση», τόμος 21, σελ. 391

Τελλος
Σταματόπουλος

Το ελληνικό επώνυμο **Σταματόπουλος**, που ετυμολογικά σημαίνει «γιος του Σταμάτη», μπορεί να αναφέρεται σε κάποιο από τα εξής πρόσωπα:

* Βύρων Σταματόπουλος (γενν. 1925), υφυπουργός και συγγραφέας
* Γιάννης Σταματόπουλος, αγωνιστής στην επανάσταση του 1821
* Δημήτρης Σταματόπουλος, ιστορικός, ακαδημαϊκός καθηγητής στο ΠΑ.ΜΑΚ.
* Ευστράτιος Σταματόπουλος, λογοτέχνης και ακαδημαϊκός, γνωστός με το ψευδώνυμο **[[Στράτης Μυριβήλης]]**
* Κέννυ (Κυριάκος) Σταματόπουλος (γενν. 1979), Ελληνοκαναδός ποδοσφαιριστής που σταδιοδρόμησε κυρίως στη Σουηδία
* Κώστας Σταματόπουλος, ιστορικός και συγγραφέας
* Νικόλαος Σταματόπουλος, αγωνιστής στην επανάσταση του 1821 και βιομήχανος
* Ντίνο Σταματόπουλος (γενν. 1964), Ελληνοαμερικανός τηλεοπτικός κωμωδιογράφος, ηθοποιός και παραγωγός
* Παναγιώτης Σταματόπουλος (γενν. 1883), συνδικαλιστής και γερουσιαστής, ιδρυτής του Τ.Ε.Β.Ε.
* Σπήλιος Σταματόπουλος, αγωνιστής στην επανάσταση του 1821, γνωστότερος ως **[[Σπήλιος Ζούτος]]**
* Τάκης Σταματόπουλος, ιστορικός

## Δείτε επίσης
* Αδαμαντία Σταματοπούλου
Διεθνής Φωνητική Ένωση

Η **Διεθνής Φωνητική Ένωση** (ΔΦΕ) (αγγλ. **IPA**: *International Phonetic Association*, γαλλ. **API**: *Association Phonétique Internationale*), είναι διεθνής επιστημονικός οργανισμός που έχει σκοπό την ανάπτυξη της φωνητικής και των διάφορων πρακτικών της εφαρμογών όπως είναι η διάδοση της φωνητικής μεθόδου διδασκαλίας ξένων γλωσσών. Η έδρα της ΔΦΕ βρίσκεται στο Λονδίνο και οι γλώσσες εργασίας είναι η αγγλική και η γαλλική. 

## Προσφορά

Η μεγαλύτερη συνδρομή της ΔΦΕ στην επιστήμη της φωνητικής είναι η δημιουργία του ΔΦΑ, ενός προτύπου για τη φωνητική καταγραφή όλων των γλωσσών. Η ΔΦΕ εκδίδει το περιοδικό «*Journal of the International Phonetic Association*». Το περιοδικό πρωτοεκδόθηκε το 1886 με τον τίτλο «*Le maître phonétique*» αλλά μετονομάστηκε το 1971.  Η ΔΦΕ διοργανώνει κάθε 4 χρόνια το διεθνές συνέδριο φωνητικών επιστημών αγγλ. International Congress of Phonetic Sciences (ICPhS) 

[thumb|δεξιά|Το λογότυπο της Διεθνούς Φωνητικής Ένωσης. Η ονομασία του οργανισμού μεταγραμμένη στο [ΔΦΑ]]

## Ιστορία

Ιδρύθηκε στο Παρίσι το 1886 από μια ομάδα δασκάλων ξένων γλωσσών με σκοπό την προώθηση της φωνητικής καταγραφής σε σχολεία ούτως ώστε να βοηθηθούν οι μαθητές στην εκμάθηση της ορθής προφοράς ξένων γλωσσών. Επικεφαλής της ομάδας ήταν ο Γάλλος γλωσσολόγος Πωλ Πασσύ (Paul Passy) που υπήρξε και ο πρώτος πρόεδρος της ΔΦΕ από το 1886 μέχρι το 1888. Η ομάδα ονομάστηκε «*Dhi Fonètik Tîtcerz' Asóciécon*» . Τον Ιανουάριο του 1889 μετονομάστηκε σε «*L' Association Phonétique des Professeurs de Langues Vivantes» (AP)* και το 1897 σε «*L' Association Phonétique Internationale» (API)*, στα αγγλ. «*International Phonetic Association» (IPA)*.

## Το αλφάβητο

Ο αρχικός σκοπός της ομάδας ήταν η δημιουργία φωνητικών συμβόλων που θα απέδιδαν τους φθόγγους μιας συγκεκριμένης γλώσσας. Τελικά αποφασίστηκε ότι το ιδανικό θα ήταν να δημιουργηθεί ένα διεθνές αλφάβητο, όπου το κάθε σύμβολο θα απέδιδε ένα συγκεκριμένο φθόγγο σε διαφορετικές γλώσσες. Έτσι μέχρι τα τέλη του 19ου αιώνα το αλφάβητο αναπτύχθηκε με γρήγορους ρυθμούς. Από τότε έγιναν αρκετές αλλαγές με προσθήκες και αφαιρέσεις. Η τελευταία επίσημη αλλαγή έγινε τον Μάιο του 2005.

## Εξετάσεις

Η Διεθνής φωνητική ένωση, εκδίδει από το 1908 πιστοποιητικά επάρκειας στη φωνητική της αγλικής, γαλλικής και γερμανικής γλώσσας μετά από εξετάσεις.

## Παραπομπές


## Πηγές

* Επίσημη ιστοσελίδα της ΔΦΕ
* The Principles of the International Phonetic Association, L., 1949.

## Εξωτερικοί σύνδεσμοι
* Επίσημη ιστοσελίδα της ΔΦΕ

Κατηγορία:Φωνητικό αλφάβητο
Μάνδρα Λάρισας

Η **Μάνδρα** είναι είναι οικισμός της Θεσσαλίας στην Περιφερειακή Ενότητα Λάρισας.

## Γενικά στοιχεία
Η Μάνδρα βρίσκεται σε απόσταση περίπου 15 χιλιομέτρων δυτικά από την Λάρισα σε υψόμετρο 100 μέτρων. Βόρεια του χωριού περνάει η ΕΟ Λάρισας - Τρικάλων ενώ βορειότερα είναι η Αμυγδαλέα, νοτιδυτικά είναι το Κουτσόχερο και νοτιοανατολικά η Ραχούλα.

Οι πρώτοι κάτοικοι που δημιούργησαν την κοινότητα ήταν Έλληνες πρόσφυγες από το Μιστί της Καππαδοκίας, που εγκαταστάθηκαν εκεί το 1924 με την ανταλλαγή των πληθυσμών μεταξύ Ελλάδας και Τουρκίας. Σημείο έλξης των προσφύγων αποτέλεσε ο εύφορος κάμπος και τα πλούσια νερά του Πηνειού. Η έλευσή τους συνέπεσε χρονικά με την απαλλοτρίωση των τσιφλικιών από το ελληνικό κράτος.

Οι κάτοικοί της Μάνδρας ασχολούνται κυρίως με τη γεωργία και την κτηνοτροφία ενώ ο ενοριακός ναός της είναι αφιερωμένος στον Άγιο Βασίλειο, σε ανάμνηση του ομώνυμου ναού στο Μιστί της Καππαδοκίας.

Στη Μάνδρα δραστηριοποιείται ο Πολιτιστικός Σύλλογος Μιστιωτών Καππαδοκίας "Ο ΑΓΙΟΣ ΒΑΣΙΛΕΙΟΣ" από το 1990, με σκοπό τη διατήρηση και διάδοση των εθίμων και παραδόσεων της Μικράς Ασίας και συγκεκριμένα  της Καππαδοκίας. Στη Μάνδρα λειτουργεί επίσης αγροτικό ιατρείο μία φορά την εβδομάδα.

## Διοικητικά - πληθυσμιακά στοιχεία
Αναφέρεται επίσημα, ως ξεχωριστός οικισμός, για πρώτη φορά το 1940 με την παλιά ονομασία της ως *Συνοικισμός Θωμαϊου* να προσαρτάται στην τότε κοινότητα Θωμαΐου και το 1957 στο ΦΕΚ 11Α - 24/01/1957 να μετονομάζεται σε Μάνδρα ενώ το 1966 με το ΦΕΚ 176Α - 12/09/1966 ορίστηκε έδρα της ομώνυμης νεοϊδρυθείσας κοινότητας. Σύμφωνα με το πρόγραμμα ''Καλλικράτης'' αποτελεί την ομώνυμη κοινότητα που υπάγεται στη Δημοτική Ενότητα Κοιλάδας του Δήμου Λαρισαίων και σύμφωνα με την απογραφή 2011 έχει 512 κατοίκους.

Η πορεία του πληθυσμού σύμφωνα με τις απογραφές:

## Εξωτερικοί σύνδεσμοι
* Τοπική Ένωση Δήμων και Κοινοτήτων Λάρισας
* Το Μιστί της Καππαδοκίας , Ένωση Μικρασιατών Φοιτητών

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Λαρισαίων
Ένας Δον Ζουάν για κλάματα

Το ***Ένας Δον Ζουάν για κλάματα*** είναι ελληνική ασπρόμαυρη κινηματογραφική ταινία του 1960, σε σκηνοθεσία Ντίμη Δαδήρα, σε σενάριο του Γιάννη Μαρή, βασισμένο στο μυθιστόρημα του ίδιου με τίτλο *Μωρό μου!* και σε παραγωγή του Γιάννη Καρατζόπουλου. Πρωταγωνιστούν οι Λάμπρος Κωνσταντάρας, η Άννα Φόνσου, η Καίτη Πάνου, και ο Ανδρέας Μπάρκουλης.

## Υπόθεση

Ένας ώριμος και ευκατάστατος άντρας (Αλέξης Δεπάστας), γεροντοπαλίκαρο και γλεντζές, αναλαμβάνει την κηδεμονία μιας νεαρής κοπέλας (Τζίνη ή Ιωάννα). Η κοπέλα είναι κόρη φίλου του που ζει στην Αμερική και έχει έρθει στην Αθήνα για να σπουδάσει. Αν και στην αρχή ο Αλέξης συμπεριφέρεται σαν πατέρας, ο νεανικός έρωτας της κοπέλας γι΄ αυτόν σε συνδυασμό με το επίμονο φλερτ του συμφοιτητή της (Γιώργος Αποστολίδης) θα έχει σαν αποτέλεσμα να γίνει η ζωή του άνω κάτω.

## Διανομή ρόλων
* Λάμπρος Κωνσταντάρας - Αλέξης Δεπάστας**'
* [[Άννα Φόνσου]] - Ιωάννα Καλομοίρη ή Τζίνη**'
* Ανδρέας Μπάρκουλης - Γιώργος Αποστολίδης, συμφοιτητής Τζίνης**'
* [[Καίτη Πάνου]] - Λένα**'
* Μάρω Κοντού - αρραβωνιαστικιά
* Γιάννης Γκιωνάκης - αρραβωνιαστικός
* Σαπφώ Νοταρά - Κατερίνα
* Ντίνα Τριάντη - Λάουρα
* Αλέκος Κουρής - φίλος Γιώργου
* Κώστας Μεντής - μπάρμαν
* Θόδωρος Τεντές
* Μιράντα Μαντά - φίλη Αλέξη
* Βάσω Βουλγαράκη
* Γιάννης Οικονόμου

## Παραγωγή
Το *Ένας Δον Ζουάν για κλάματα* έκοψε 66.355 εισιτήρια. Κυκλοφόρησε και με τη μορφή DVD στις 22 Νοεμβρίου 2010.

Στην ταινία αυτή εμφανίζονται για πρώτη φορά μαζί η Μάρω Κοντού με το Λάμπρο Κωνσταντάρα. Χαρακτηριστικός και ο ρόλος της Σαπφώς Νοταρά στον ρόλο της οικιακής βοηθού. Επίσης, στην ίδια ταινία κάνει την επανεμφάνισή της μετά από έξι χρόνια κινηματογραφικής απουσίας λόγω έγγαμου βίου η Καίτη Πάνου.

## Παραπομπές



## Εξωτερικοί σύνδεσμοι
* *[https://www.imdb.com/title/tt0196531/?ref_=ttrel_rel_tt Ένας Δον Ζουάν για κλάματα]* στην IMDb

Κατηγορία:Ταινίες του 1960
Κατηγορία:Ελληνικές ταινίες της δεκαετίας 1960
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ελληνικές ασπρόμαυρες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες βασισμένες σε ελληνικά μυθιστορήματα
Κατηγορία:Ταινίες σε σκηνοθεσία Ντίμη Δαδήρα
Κατηγορία:Ταινίες σε σενάριο Γιάννη Μαρή
Κατηγορία:Ταινίες παραγωγής Καραγιάννης - Καρατζόπουλος
Λίπανση

right|thumb|250px|Δοχεία με λιπαντικά
**Λίπανση** είναι η φυσική διαδικασία ή η τεχνική που μειώνει την τριβή μεταξύ δύο επιφανειών που βρίσκονται σε επαφή και κινούνται η μία ως προς την άλλη.

Η λίπανση επιτυγχάνεται με το λιπαντικό, την ουσία που παρεμβάλλεται μεταξύ των δύο επιφανειών, η οποία ελαττώνει την τριβή. Η στρώση του λιπαντικού μπορεί να είναι είτε στερεή (π.χ. γραφίτης), είτε διεσπαρμένο στερεό μέσα σε υγρό, είτε υγρό, είτε διεσπαρμένο υγρό σε υγρό, είτε ακόμα και αέριο σε ειδικές περιπτώσεις.

## Εξωτερικοί σύνδεσμοι

Κατηγορία:Τεχνολογία
Κατηγορία:Μηχανική
Κάνδαλος Αχαΐας

Το τοπωνύμιο **Κάνδαλος Αχαΐας** μπορεί να αναφέρεται:

* στο χωριό Κάνδαλος Λαρισσού Αχαΐας του Δήμου Δυτικής Αχαΐας.
* στο χωριό Κάνδαλος Καλαβρύτων Αχαΐας του Δήμου Καλαβρύτων.
* στον εγκαταλελειμμένο οικισμό κοντά στη Χαλανδρίτσα του πρώην Δήμου Φαρρών Αχαΐας.

Κατηγορία:Αποσαφηνίσεις ελληνικών τοπωνυμίων
Μπούργος

Το **Μπούργος** (*Burgos*, ισπανική  προφορά ΔΦΑ: [ˈburɣos]) είναι πόλη στη βόρεια Ισπανία, ιστορική πρωτεύουσα της Καστίλης. Η πόλη σήμερα είναι ταυτόχρονα και δήμος και βρίσκεται στην αυτόνομη κοινότητα Καστίλη και Λεόν και είναι πρωτεύουσα της επαρχίας Μπούργος. Το Μπούργος το 2012 είχε 179.906 κατοίκους. Βρίσκεται στη συμβολή των παραποτάμων του Αρλανθόν, στην άκρη του κεντρικού ιβηρικού οροπεδίου, σε υψόμετρο περίπου 800 μέτρων. Η πόλη βρίσκεται πάνω στη Διαδρομή του Αγίου Ιακώβου.

Η πόλη ιδρύθηκε το 884 ως φυλάκιο των Αστουριών από τον Ντιέγο Ροδρίγκεθ Πορθέλος και στη συνέχεια πρωτεύουσα της κομητείας και στη συνέχεια του βασιλείου της Καστίλης. Ο Καστιλιάνος ευγενής, πολιτικός ηγέτης και διπλωμάτης Ελ Σιντ είναι μια ιστορική φιγούρα για την πόλη, καθώς γεννήθηκε μερικά χιλιόμετρα μακριά από το Μπούργος και μεγάλωσε και μορφώθηκε σε αυτό. Η πόλη είχε το γόητρο της πρωτεύουσας μέχρι το 1560, όταν η Μαδρίτη ορίστηκε ως η μόνη αυλή. Η πόλη αναπτύχθηκε ξανά τον 19ο αιώνα. Κατά τη διάρκεια του Ισπανικού Εμφυλίου, το Μπούργος ήταν έδρα της εθνικιστικής κυβέρνησης του Φράνκο.

Η πόλη διαθέτει πολλά ιστορικά μνημεία: ο Καθεδρικός του Μπούργος (ανακηρύχθηκε Μνημείο Παγκόσμιας Κληρονομιάς από την UNESCO το 1984), τη Μονή Λας Ουέλγας Ρεάλες και το αββαείο Καρτούχα ντε Μιραφλόρες. Ένας μεγάλος αριθμός εκκλησιών, παλατιών και άλλων κτιρίων από τη μεσαιωνική περίοδο σώζονται μέχρι σήμερα. Η πόλη περιβάλλεται από τα πάρκα Φουέντες Μπάνκας και Πασέο ντε λα Ίσλα.

Έχει καλά ανεπτυγμένο συγκοινωνιακό σύστημα και αποτελεί σημαντικό συγκοινωνιακό κόμβο στη βόρεια Ισπανία. Το 2008 το Διεθνές Αεροδρόμιο του Μπούργος άρχισε να δέχεται πολιτικές πτήσεις. Στην πόλη από το 2010 λειτουργεί το Μουσείο της ανθρώπινης εξέλιξης. Το μουσείο βρίσκεται κοντά στα όρη Αταπουέρκα, στα οποία έχουν βρεθεί λείψανα ανθρωποειδών ηλικίας 800.000 ετών που εκπροσωπούν τους πρώτους Ευρωπαίους.

## Παραπομπές


* 

Κατηγορία:Πόλεις της Ισπανίας
Κατηγορία:Καστίλη και Λεόν
Κονιορτοποίηση

**Κονιορτοποίηση** είναι η διαδικασία που μετατρέπει ένα συμπαγές στερεό σε σκόνη του ιδίου υλικού.

Η κονιορτοποίηση επιτυγχάνεται είτε με φυσικές διαδικασίες είτε ως αποτέλεσμα εφαρμοζόμενων τεχνικών. Ο θρυμματισμός των βράχων και η δημιουργία των ερήμων με άμμο είναι αποτέλεσμα φυσικών διαδικασιών κονιορτοποίησης, στις οποίες συμμετέχουν τα καιρικά φαινόμενα (ακραίες μεταβολές θερμοκρασιών, αμμοθύελλες), η διαστολή του παγιδευμένου νερού που παγώνει μέσα στον βράχο κλπ. Κονιορτοποίηση προκαλούν στα υλικά ανθρώπινες διεργασίες όπως η κοπή των υλικών με τροχούς, το πλάνισμα, η άλεση κλπ.

Κατηγορία:Μηχανολογία
Κατηγορία:Χημική Μηχανική